Ramakrišna
Ramakrišna (rođen kao Gadadhar Chattopadhyay ili Chatterji; Kamarpukur, Bengal, 18. veljače 1836. - Kolkata, 16. kolovoza 1886.) bio je indijski vjerski reformator i mistik.

O njegovu životu poznate su uglavnom legende. Potječe iz siromašne brahmanske obitelji, u mladosti je bio sklon mistici. Bio je svećenik božice Kālī u hramu blizu Kolkate, u kojem se posvetio asketizmu, jogi i tantričkim obredima.

U neohinduističkom duhu zastupao je stajalište o potpunoj istovrijednosti svih religija. U borbi protiv kastinskog ekskluzivizma i fanatizma vjerskih sekti bio je Gandhijev preteča. Sljedbenici su ga smatrali svetim čovjekom. Njegov učenik Vivekananda počeo je po cijelome svijetu osnivati misije, koje do danas prevode i promiču djela indijskog vedantskog naučavanja.

Izvori
Bilješke i literatura
 Rāmakrišna, Hrvatska enciklopedija, www.enciklopedija.hr, pristupljeno 29. kolovoza 2016.
 Ramakrišna, Proleksis enciklopedija, proleksis.lzmk.hr, pristupljeno 29. kolovoza 2016.
 Borna Lulić, Indija - zemlja žudnje za Bogom, Nova prisutnost, časopis za intelektualna i duhovna pitanja 01/2011., Hrčak, hrcak.srce.hr, pristupljeno 29. kolovoza 2016.

Vanjske veze
Ostali projekti

Mrežna mjesta
 Ramakrishna Math and Ramakrishna Mission, stranice organizacije posvećene promicanju nauka Ramakrišne 

Hinduizam
Biografije, Indija